  Туспуктэм: Григорий Фомин Майя Бывальцева Глазкарын Ижкарысь сюбег ӧръёсъя эмчиос ужзэс 26-тӥ гудырикошконозь азьланьтозы. Сыӵе пумкылъян бадӟым кулэяськонэн валче кутэмын. Со сярысь, элькунысь тазалыкез утёнъя министрлэсь ужзэ быдэсъясь Наталья Якимова вылэ чӧлскыса, удысэтлэн пресс-службаез ивортӥз. « Та дыр ӵоже 1 сюрслэсь трос адями эскеронъёсты ортчыны быгатоз. Валтӥсь саклык сюлэм но сэр висёнъёсын, пыктосъёсын учётын сылӥсьёслы. Саклыктэк уз кыле ветаранъёс, озьы ик дышетӥсьёс, выль дышетскон ар азьын соос вань кулэ луись эскеронъёсты ортчыны кулэ » Наталья Якимова, Удмуртиысь тазалыкез утёнъя министрлэсь ужзэ быдэсъясь Та дыре Глазкарысь ёроскуспо эмъюртын сюбег ӧръёсъя сизьым ӧнерчиос ужзэс азьлнаьто – эндокринолог, кардиолог, сосудистой хирург, онколог, невролог, УЗИ лэсьтӥсь ӧнерчи, офтальмолог. Эмчиос кар поликлинкаосын но приём нуо. Кинлы ватсаса эскеронъёс но эмъян кулэ, соосты элькун эмъюртъёсы келяло. Карын улӥсьёслэн куремзыя, вуоноез таӵе десант Глазкаре коньывуоно потоз шуыса чакламын. Тодэ вайытом, Глазкарысь ёроскуспо эмъюртэ цифра амалэн ужась выль флюорограф пуктозы.  Тегъёс: Удмуртия Глазкар эмчиос Тазалык  